ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
కోవిడ్ -19 నేపథ్యంలో పరిష్కరించిన 6.06 లక్షల క్లైయిమ్స్ తో కలిపి మొత్తం 15 పని దినాల్లో 10.02 లక్షల క్లెయిమ్స్ పరిష్కరించిన ఈ.పి.ఎఫ్.ఓ.
మొత్తం రూ. 3600 కోట్లు పంపిణీలో రూ. 1954కోట్లు కోవిడ్ -19 క్లెయిమ్స్
కోవిడ్ -19కు సంబంధించిన 90 శాతం క్లెయిమ్స్ 3 పని దినాల్లో ప్రత్యేక సాఫ్ట్ వేర్ సాయంతో పరిష్కరించబడ్డాయి
కార్మిక, ఉపాధి మంత్రిత్వ శాఖ పరిధిలోని ఎంప్లాయూస్ ప్రావిడెంట్ ఫండ్ ఆర్గనైజేషన్  ప్రధాన మంత్రి గరీబ్ కళ్యాణ్ యోజన  ప్యాకేజి కింద 6.06 లక్షల కోవిడ్ -19 క్లెయిమ్స్ సహా మొత్తం 10.02 లక్షల క్లెయిమ్ లను 15 పని దినాల్లో పరిష్కరించింది. ఇందులో భాగంగా మొత్తం రూ. 3600 కోట్లు పంపిణీ చేయగా ఇందులో రూ. 1954కోట్లు పి.ఎం.జి.కె.వై. ప్యాకేజీ కింద చేసిన కోవిడ్ -19 క్లెయిమ్స్.
లాక్ డౌన్ కారణంగా మూడింట ఒక వంతు సిబ్బంది మాత్రమే పని చేయగలిగినప్పటికీ, 90 శాతం కోవిడ్ -19 క్లెయిమ్స్ 3 పని దినాల్లో పరిష్కరించడం జరిగింది. ఈ క్లెయిమ్ లను వేగంగా పరిష్కరించడం కోసం ప్రత్యేకమైన సాఫ్ట్ వేర్ ను రూపొందించి, సరికొత్త ప్రామాణాలతో క్లెయిమ్ లను పరిష్కరించారు.
కోవిడ్ -19 మహమ్మారితో చేస్తున్న పోరాటంలో భాగంగా ఆర్థికంగా బలహీన వర్గాలకు సహాయపడేందుకు 26 మార్చి 2020న ప్రధానమంత్రి గరీబ్ కళ్యాణ్ యోజనను ప్రారంభించింది. కోవిడ్ -19 మహమ్మారితో పోరాడడంలో భాగంగా ఈ.పి.ఎఫ్. పథకం నుంచి వైదొలగాలని ప్రభుత్వం ప్రకటించింది. ఈ.పి.ఎఫ్. పథకంలో అత్యవసర నోటిఫికేషన్ లో ప్రత్యేక పారా 68 ఎల్. ను ప్రవేశపెట్టింది. ప్రాథమిక వేతనాలు మరియు డి.ఎ. వరకూ మూడు నెలలు తిరిగి చెల్లించని ఉపసంహరణకు లేదా ఈ.పి.ఎఫ్. ఖాతాలో సభ్యుల క్రెడిట్ కు 75 సాథం వరకూ ఏది తక్కువ అయితే దాన్ని తీసుకునే వెసులుబాటు కలిగించింది.
కోవిడ్ -19 అడ్వాన్స్ క్లెయిమ్స్ దాఖలు చేయడానికి ఈ.పి.ఎఫ్.ఓ. ఆన్ లైన్ సదుపాయాన్ని కల్పించింది. ఇతర సేవలతో పాటు మొబైల్ ఫోన్ ల నుంచి ఉమాంగ్ యాప్ లో కూడా దాఖలు చేయవచ్చు.
ఈ క్లిష్ట పరిస్థితుల్లో తమ సభ్యులకు సేవ చేయాలనే నిబద్ధతను ఈ.పి.ఎఫ్.ఓ. పునరుద్ఘాటిస్తుంది. ఈ సంక్షోభాన్ని అధిగమించేందుకు ఈ.పి.ఎఫ్.ఓ. కార్యాలయాలు పని చేస్తాయి.
--
(Visitor Counter : 111
ప్రధాన మంత్రి కార్యాలయం
జులై 8న ఒకటో ‘‘అరుణ్ జెట్ లీ స్మారకోపన్యాసం’’ కార్యక్రమాని కి హాజరు కానున్న ప్రధానమంత్రి
‘కౌటిల్యఇకనామిక్ కాన్ క్లేవ్’ లో పాల్గొనే ప్రతినిధుల తో కూడా ప్రధానమంత్రి భేటీ కానున్నారు
ప్రధాన మంత్రి శ్రీ నరేంద్ర మోదీ 2022వ సంవత్సరం జులై 8వ తేదీ నాడు సాయంత్రం 6:30 గంటల కు న్యూ ఢిల్లీ లోని విజ్ఞాన్ భవన్ లో జరిగే ఒకటో ‘‘అరుణ్ జెట్ లీ స్మారకోపన్యాసం’’  కార్యక్రమం లో పాలుపంచుకోనున్నారు. ఇదే కార్యక్రమం లో ప్రధాన మంత్రి ప్రసంగిస్తారు కూడాను.
సింగపూర్ ప్రభుత్వం లో సీనియర్ మంత్రి అయిన శ్రీ థర్ మన్ షణ్ ముగరత్నమ్ ‘‘గ్రోథ్ థ్రూ ఇన్ క్లూసివిటీ, ఇన్ క్లూసివిటీ థ్రూ గ్రోథ్’’ అంశం పై ఈ ఒకటో ఎజెఎమ్ఎల్ లో ప్రధానోపన్యాసాన్ని ఇస్తారు. ఉపన్యాసం ముగిసిన తరువాత ఒఇసిడి సెక్రట్రి- జనరల్ శ్రీ మాథియాస్ కార్మన్ మరియు కొలంబియా యూనివర్సిటి ప్రొఫెసర్ శ్రీ అరవింద్ పన్ గఢియా ల ఆధ్వర్యం లో పానెల్ చర్చ ఉంటుంది.
దేశ ప్రజల కు శ్రీ అరుణ్ జెట్ లీ అందించినటువంటి అమూల్యమైన తోడ్పాటు కు గుర్తింపు ను ఇచ్చే క్రమం లో ఒకటో ‘అరుణ్ జెట్ లీ స్మారకోపన్యాసాన్ని’ ఆర్థిక మంత్రిత్వ శాఖ లోని ఆర్థిక వ్యవహారాల విభాగం ఏర్పాటు చేసింది.
ప్రధాన మంత్రి శ్రీ నరేంద్ర మోదీ ఈ నెల 8వ తేదీ నుంచి 10వ తేదీ వరకు జరుగనున్న ‘కౌటిల్య ఇకానామిక్ కాన్ క్లేవ్’ లో పాల్గొనే ప్రతినిధుల తో కూడా మాట్లాడుతారు. ప్రధాన మంత్రి కలుసుకొనే ప్రముఖ ఆర్థికవేత్తల లో జాన్ హాప్ కిన్స్ యూనివర్సిటీ కి చెందిన ఏనీ క్రూయెగర్ గారు; లండన్ స్కూల్ ఆఫ్ ఇకనామిక్స్ కు చెందిన శ్రీ నికోలస్ స్టర్న్; హార్వర్డ్ కెనెడీ స్కూల్ కు చెందిన శ్రీ రాబర్ట్ లారెన్స్; ఐఎమ్ఎఫ్ పూర్వ తాత్కాలిక మేనేజింగ్ డైరెక్టర్ శ్రీ జాన్ లిప్ స్కీ; ప్రపంచ బ్యాంకు తరఫు న భారతదేశాని కి కంట్రీ డైరెక్టర్ శ్రీ జునైద్ అహమద్ తదితరులు ఉన్నారు. కెఇసి ని ఆర్థిక మంత్రిత్వ శాఖ అందించే సమర్ధన తో ఇన్స్ టిట్యూట్ ఆఫ్ ఇకనామిక్ గ్రోథ్ నిర్వహిస్తున్నది.
వ్యవసాయ మంత్రిత్వ శాఖ
పండ్లు, కూరగాయలు, పాలు మరియు పాల ఉత్పత్తుల వంటి పాడైపోయే వస్తువుల సరఫరా కోసం లాక్ డౌన్ ప్రారంభమైన నాటి నుంచి ప్రత్యేక రైళ్ళ కోసం 67 మార్గాలను  గుర్తించిన రైల్వేవిభాగం
ఈ ప్రత్యేక రైళ్ళను సద్వినియోగం చేసుకోవడానికి రాష్ట్రాలు మరియు కేంద్రపాలిత ప్రాంతాల హార్టీకల్చర్ మిషన్ డైరక్టర్లు, మరియు సంబంధిత కార్యదర్శులను కోరిన వ్యవసాయ విభాగం, రైతుల సహకారం మరియు సంక్షేమ శాఖ
కోవిడ్ -19 మహమ్మారి వ్యాప్తి నేపథ్యంలో లౌక్ డౌన్ ప్రారంభమైన నాటి నుంచి పాడై పోయే గుణం ఉన్న కూరగాయలు, పాలు, పాల ఉత్పత్తులు, వ్యవసాయ అవసరాల కోసం వినియోగించే విత్తనాలు లాంటి వాటిని వివిధ ప్రాంతాలకు చేరవేసేందుకు భారతీయ రైల్వే 67 ప్రత్యేక మార్గాలను  గుర్తించింది. ఏప్రిల్ 10 వరకూ 62 మార్గాల్లో 171 రైళ్ళు నడుస్తున్నాయి.
ఢిల్లీ మొదలుకుని ముంబై, కొల్ కతా, చెన్నై, హైదరాబాద్, బెంగళూరులను అనుసంధానించడానికి ప్రత్యేక ప్రణాళికలు సిద్ధమయ్యాయి. అదనంగా ఈశాన్య భారతంలో సరఫరా కోసం గౌహతికి సరైన మార్గాన్ని కూడా నిర్ణయించారు. భోపాల్, అలహాబాద్, డెహ్రాడూన్, వారణాసి, అహ్మదాబాద్, వడోదర, రాంచీ, గోరఖ్ పూర్, తిరువనంతపురం, సేలం, వరంగల్, విజయవాడ, విశాఖపట్నం, రూర్కెలా, బిలాస్ పూర్, భూసావాల్, నాగ్ పూర్, అకోలా, జల్గావ్, సూరత్, పూణె, రాయ్ పూర్, పాట్నా, అసన్సోల్, కాన్పూర్, జైపూర్, బికనీర్, అజ్మీర్, గ్వాలియర్, మధుర, నెల్లూరు, జబల్పూర్ మొదలైన ముఖ్యమైన నగరాలను కలుపుతూ మార్గం వేయడం జరిగింది.
డిమాండ్ తక్కువగా ఉన్న మార్గాల్లోనూ రైళ్ళు నడుస్తున్నాయి. తద్వారా దేశంలో అనుసంధానం కాని భాగమేదీ లేదు. అన్ని సాధ్యమైన ప్రదేశాలకు రైళ్ళు వెళుతున్నాయి. తద్వారా గరిష్టంగా చేరవేయడానికి అవకాశం ఏర్పడింది.
ప్రత్యేక రైళ్ళ లభ్యత గురించి అన్ని రాష్ట్ర, కేంద్ర పాలిత ప్రాంతాల ఉద్యానవన విభాగ కార్యదర్శులు మరియు మిషన్ సంచాలకులంతో వీడియో కాన్ఫరెన్స్ నిర్వహించడం జరిగింది. దేశ వ్యాప్తంగా 76 మందికి పైగా అధికారులు హాజరైన ఈ వీడియో కాన్ఫరెన్స్ లో అదనపు కార్యదర్శి, డి.ఎ.సి మరియు ఎఫ్.డబ్ల్యూ, అడిషనల్ మెంబర్  రైల్వే బోర్డ్, రైల్వే బోర్డు ఈడీలు, సి.ఓ.ఎన్.సి.ఓ.ఆర్, ఎస్.ఎఫ్,ఏ.సి, ఎన్.హెచ్.బి మరియు డిపార్ట్ మెంట్ లోని అధికభాగం సీనియర్ ఆఫీసర్లు ఇందులో పాల్గొన్నారు.
రైల్వే విభాగం నడుపుతున్న ఈ రైళ్ళను సద్వినియోగం చేసుకోవడానికి అన్ని రాష్ట్రాల మిషన్ డైరక్టర్లు మరియు రాష్ట్రాలు, కేంద్ర పాలిత ప్రాంతాల సంబంధింత కార్యదర్శులు తమ వనరులను సమీకరించాలని అభ్యర్థించారు. కొత్త మార్గాలు లేదా రాష్ట్రాల నుంచి డిమాండ్ లు ఏవైనా ఎదురైతే అవసరమైన చర్యలు తీసుకోవడం జరుగుతుందని రైల్వేబోర్డు వాణిజ్య విభాగం అదనపు సభ్యుడు ప్రతిపాదించారు. వీటి వేళల గురించి కూడా అన్ని విభాగాల అధికారులతో పంచుకోవడం జరిగింది. భారతీయ రైల్వే వెబ్ సైట్ లో కూడా ఇండ ప్రత్యేక పార్సిల్ రైళ్ళకు సంబంధించిన వివరాలు అందుబాటులో ఉన్నాయి.
indianrailways.gov.in
ఈ ప్రత్యేక రైళ్ళ వివరాలు, ఈ క్రింది లింక్ ద్వారా నేరుగా చూడవచ్చు.
https://enquiry.indianrail.gov.in/mntes/q?opt=TrainRunning&subOpt=splTrnDtl
(
జల శక్తి మంత్రిత్వ శాఖ
కోటి లీటర్ల సామర్థ్యంతో వారణాసిలో భారీ మురుగునీటి శుద్ధి ప్లాంటు!
అధునాతన సాంకేతిక పరిజ్ఞానంతో నిర్మాణం..
నరేంద్ర మోదీ చేతులమీదుగా ప్రారంభం
సుందరీకరించిన 8 పవిత్ర కుండాలకూ ప్రధాని శ్రీకారం
ఉత్తరప్రదేశ్ రాష్ట్ర పర్యటన సందర్భంగా ప్రధానమంత్రి నరేంద్ర మోదీ అక్టోబరు 25న వారణాసిలో కొత్త మురుగునీటి శుద్ధి ప్లాంటును ప్రారంభించారు. వారణాసిలోని రామ్ నగర్ ప్రాంతంలో రోజుకు కోటి లీటర్ల మురుగునీటిని శుద్ధిచేసే సామర్థ్యంతో ఈ ప్లాంటును నిర్మించారు. గంగానదీ జలాల పరిరక్షణకు, గంగానదీ ప్రవాహ పునరుజ్జీవానికి ప్రభుత్వం బహుముఖంగా కృషి చేస్తూ వస్తోంది. ప్రధానమంత్రి నరేంద్ర మోదీ సారథ్యంలో జాతీయ స్వచ్ఛ గంగా పథకం  రూపుదిద్దుకుంది. గంగానదిలోకి మురుగునీటి ప్రవాహాన్ని నివారించే ప్రయత్నంలో భాగంగా విస్తృత స్థాయిలో మురుగునీటి ప్లాంట్ల వ్యవస్థను ఏర్పాటు చేశారు. గంగానదీ నిర్మలతను, స్వచ్ఛతను, నిరాటంక గంగానదీ ప్రవాహాన్ని రక్షించేందుకు ఈ పథకాన్ని రూపొందించారు.
కేవలం కొన్ని నగరాలు, పట్టణాల ప్రయోజనానికి,.. వచ్చే పది, పదిహేనేళ్ల అవసరాలను తీర్చే విధంగా గంగానదీ జలాల రక్షణ, గంగా ప్రవాహ పునరుజ్జీవం కోసం ఇలాంటి ముగురునీటి శుద్ధి ప్లాంట్లను చేపట్టాలని నమామి గంగా పథకం నిర్దేశించింది. ఈ దిశగానే ప్రభుత్వ పలు చర్యలు తీసుకుంటోంది. వారణాసిలోని రామ్ నగర్ లో ప్రధాని ప్రారంభించిన ఈ ప్లాంటు,.. అధునాతన సాంకేతిక పరిజ్ఞానంతో రూపొందించిన తొలి ప్రాజెక్టు అవుతుంది. అధునాతనమైన ఎ-20  సాంకేతిక పరిజ్ఞానంతో ఈ మురుగునీటి శుద్ధి ప్లాంటును ఏర్పాటు చేశారు. రోజుకు కోటి లీటర్ల మురుగునీటిని శుద్ధి చేసే సామర్థ్యం కలిగి ఉండటం ఈ ప్లాంటు ప్రత్యేకత. అంటే, వివిధ దేశాలనుంచి తెప్పించిన అధునాతన పరికరాలతో రూపుదిద్దుకున్న ఈ ప్లాంటు ద్వారా కోటి లీటర్ల కలుషిత నీరు పరిశుద్ధంగా తయారైన తర్వాతనే ఇకపై గంగానదిలోకి ప్రవహిస్తుందన్నమాట.
ఈ మురుగునీటి శుద్ధీకరణ ప్లాంటుకు 2018 నవంబరు 12న ప్రధానమంత్రి నరేంద్ర మోదీ శంకుస్థాపన చేశారు. రూ. 72.91కోట్ల వ్యయంతో ప్లాంటును నిర్మించారు. వారణాసిలోని మొత్తం ఐదు మురుగునీటి కాల్వల ద్వారా గంగానదీ జలాల్లో కలుస్తున్న కలుషిత నీటికి ఇకపై పూర్తిస్థాయిలో అడ్డుకట్ట పడుతుంది. ఇక పదిహేనేళ్ల పాటు మురుగునీటి శుద్ధి ప్రక్రియను, ప్లాంటు నిర్వహణా కార్యకలాపాలను ఈ ప్రాజెక్టు నిర్వహిస్తుంది. ప్లాంటు ద్వారా శుద్ధిచేసిన నీరు ప్రధాన పంపింగ్ కేంద్రం ద్వారా గంగానదిలోకి విడుదల అవుతుంది. ప్రధాన పంపింగ్ కేంద్రంతో సహా, ఈ ప్లాంటుకు సంబంధించిన మరిన్ని పరిరకాలను కూడా విదేశాలనుంచి దిగుమతు చేసుకున్నారు. కలుషిత జలాలను శుద్ధి చేసే ప్రక్రియ అధునాతన పద్ధతుల్లో జరిగేందుకు వీలుగా ఈ చర్య తీసుకున్నారు.
.
ముగురునీటి శుద్ధి ప్లాంటు నిర్మాణంతో పాటుగా, నగరంలోని 8 గంగా పవిత్ర కుండాల సుందరీకరణ, పరిరక్షణకు చేపట్టిన పథకాన్ని కూడా ప్రధానమంత్రి ప్రారంభించారు. రూ. 18.96కోట్లతో ఈ ప్రాజెక్టును చేపట్టారు. కలాహ, దుధియా, లక్ష్మీ, పహరియా, పంచకోశీ, కబీర్, రేవా, బఖరియా కుండాల సుందరీకరణ, పరిరక్షణకోసం ఈ ప్రాజెక్టును రూపొందించారు. ఎన్.ఎం.జి.సి. పథకం కింద గంగానది స్వచ్ఛతకోసం 'స్వచ్ఛ గంగా నిధి' ద్వారా పనులను పూర్తి చేశారు. మానవ నిర్మితమైన ఈ నీటి కుండాలన్నీ సంప్రదాయ బద్ధమైనవి. స్థానికంగా తాగునీటి వనరులుగానే కాకుండా, వర్షపునీటి రక్షణకు, భూగర్భ జలాల నిర్వహణకి ఇవి ఎంతో ఉపయోగపడుతున్నాయి. చారిత్రాత్మకమైన ఈ నీటి కుండాలు సుసంపన్నమైన మన సామాజిక, సాంస్కృతిక వారసత్వ సంపదకు ప్రతీకలుగానే కాక, నీటి వనరుల నిర్వహణకు సుస్థిర మార్గాలుగా పనిచేస్తున్నందున వీటి పరిరక్షణ, సుందరీకరణ అనివార్యమైంది.
నీటి కుండాల గతకాలపు చిత్రాలను, తాజా చిత్రాలను తిలకించేందుకు ఇక్కడ క్లిక్ చేయండి.
నౌకారవాణా మంత్రిత్వ శాఖ
మధ్య ఆసియా దేశాల మార్కెట్లను అనుసంధానం చేస్తూ నిర్మించిన అంతర్జాతీయ ఉత్తర-దక్షిణ రవాణా కారిడార్  ను ప్రోత్సహించే లక్ష్యంతో 'చాబహర్ డే' నిర్వహణ
మధ్య ఆసియా దేశాల మార్కెట్లను అనుసంధానం చేస్తూ నిర్మించిన అంతర్జాతీయ ఉత్తర-దక్షిణ రవాణా కారిడార్  వినియోగాన్ని ప్రోత్సహించే లక్ష్యంతో ఇండియా పోర్ట్స్ గ్లోబల్తో కలిసి ముంబైలో ఈ రోజు కేంద్ర రేవులు, నౌక, జలమార్గాల మంత్రిత్వ శాఖ 'చబహార్ డే' ని నిర్వహించింది. రష్యా, యూరప్లకు చేరుకోవడానికి మరియు మధ్య ఆసియా మార్కెట్లలోకి ప్రవేశించడానికి ఎక్సిమ్ నౌకలకు పడుతున్న సమయాన్ని తగ్గించడానికి భారతదేశం అంతర్జాతీయ ఉత్తర-దక్షిణ రవాణా కారిడార్  నిర్మాణానికి చొరవ చూపింది. ఈ మార్గంలో ఇరాన్లో ఉన్న చాబహర్ రేవు ఈ ప్రాంతానికి, ముఖ్యంగా మధ్య ఆసియా దేశాల వాణిజ్య రవాణా కార్యకలాపాలను అనుసంధానం చేస్తుంది.
కార్యక్రమంలో కేంద్ర రేవులు, నౌక, జలమార్గాల మంత్రిత్వ శాఖ మంత్రి శ్రీ సర్బానంద సోనోవాల్, శాఖ సహాయ మంత్రి శ్రీ శ్రీపాద ఎస్సో నాయక్, కజకస్తాన్ రాయబారి నూర్లన్ జగస్బయేవ్, కిర్గిజ్స్తాన్ రాయబారి అసేన్ ఇసావ్, తజికిస్తాన్ రాయబారి లుక్మోన్ బోబోకలోంజోడా, తుర్క్మెనిస్తాన్ రాయబారి షాలర్ గెల్డినాజరోవ్, ఉజ్బెకిస్తాన్ రాయబారి దిల్షోద్ అఖతోవ్, పీఎంఓలో రేవులు ఆర్థిక వ్యవహారాల డిప్యూటీ జలీల్ ఇస్లామీ,ఆఫ్ఘనిస్తాన్ కాన్సల్ జనరల్ జాకియా వార్దక్, ఇస్లామిక్ రిపబ్లిక్ ఆఫ్ ఇరాన్ కాన్సుల్ జనరల్ అలీఖానీ, ఇరాన్ దేశ అంతర్జాతీయ వ్యవహారాల మంత్రిత్వ శాఖ సలహాదారు మసూద్ ఒస్తాద్ హోస్సేన్, ఇండియన్ పోర్ట్స్ అసోసియేషన్ అధ్యక్షుడు శ్రీ రాజీవ్ జలోటా, ఐపీజీఎల్ ఎండీ శ్రీ సునీల్ ముకుందన్ కార్యక్రమంలో ముఖ్య అతిథులుగా పాల్గొన్నారు.
ఈ సందర్భంగా మాట్లాడిన శ్రీ సర్బానంద సోనోవాల్ చాబహార్లోని షాహిద్ బెహెష్టి రేవును అనుసంధాన రవాణా కేంద్రంగా అభివృద్ధి చేసి మధ్య ఆసియా దేశాలకు చేరుకోవడానికి అంతర్జాతీయ ఉత్తర-దక్షిణ రవాణా కారిడార్ ను భారతదేశం ఉపయోగిస్తుందని అన్నారు. షాహిద్ బెహెష్టి పోర్ట్ మరియు చబహార్ ఫ్రీ ట్రేడ్ జోన్ అందిస్తున్న ఉపయోగించుకోవాలని ఆయన వ్యాపార, రవాణా సంస్థలకు ఆయన సూచించారు . భారతదేశం నుండి ఇరాన్ మరియు మధ్య ఆసియా దేశాలకు చౌకైన, తక్కువ, వేగవంతమైన మరియు మరింత నమ్మకమైన మార్గాన్ని రూపొందించడానికి రవాణా సమయాన్ని మరియు ఖర్చు మరింత తగ్గించడానికి తగిన సూచనలతో ముందుకు రావాలని ఆయన ప్రతినిధులు, సంబంధిత వర్గాలకు మంత్రి విజ్ఞప్తి చేశారు.
వాణిజ్యాన్ని పెంచడంలో అంతర్జాతీయ ఉత్తర-దక్షిణ రవాణా కారిడార్ ను చాబహార్ అనుసంధానం చేయడం వల్ల తమ ప్రాంతాల్లో ఎక్సిమ్ వ్యాపారం ఏవిధంగా
(పెరుగుతుందన్న అంశాన్ని మధ్య ఆసియా దేశాల ప్రతినిధులు వివరించారు. దీనివల్ల కారిడార్ చుట్టుపక్కల ఉన్న దేశాలు అభివృద్ధి చెందుతాయని అన్నారు. రోజంతా జరిగిన ఈ కార్యక్రమంలో, అనేక ప్రదర్శనలు మరియు ప్రభుత్వం నుండి వ్యాపార సెషన్లు జరిగాయి. ఐపీఏ చైర్మన్, ఐపీజీఎల్ ఎండీ, విదేశాంగ మంత్రిత్వ శాఖ జాయింట్ సెక్రటరీ ప్రసంగించారు. ఐపీజీఎల్ డైరెక్టర్ ఆపరేషన్స్, శ్రీ ఉన్మేష్ శరద్ వాఘ్ వందన సమర్పణ చేశారు.
అంతరిక్ష విభాగం
ఇస్రో, తన వాణిజ్య విభాగాల ద్వారా గత 5 సంవత్సరాలలో 19 దేశాలకు చెందిన 177 విదేశీ ఉపగ్రహాలను విజయవంతంగా ప్రయోగించినట్టు వెల్లడించిన కేంద్ర మంత్రి డాక్టర్ జితేంద్ర సింగ్
ఈ 177 ఉపగ్రహ ప్రయోగాల ద్వారా 2018 జనవరి నుంచి 2022 నవంబర్ మధ్య దేశం 94 మిలియన్ల అమెరికన్ డాలర్ల విదేశీ మారకద్రవ్యాన్ని,46 మిలియన్ యూరోలను ఆర్జించింది
ప్రభుత్వేతర సంస్థలకు సహాయం అందించేందుకు, వాటిని ప్రోత్సహించేందుకు ఏర్పాటైన ఇన్ –స్పేస్ ద్వారా స్టార్టప్ కమ్యూనిటీ విశేష ఆసక్తి చూపుతోంది. ఇప్పటివరకు 111 స్పేస్ స్టార్టప్లు ఇన్ స్పేస్ డిజిటల్ ప్లాట్ఫారంలో తమ పేర్లను రిజిస్టర్ చేయించుకున్నాయి.
భారత అంతరిక్ష పరిశోధనా సంస్థ –ఇస్రో తన వాణిజ్య విభాగాల ద్వారా ,గత 5 సంవత్సరాలలో 19 దేశాలకు చెందిన 177 విదేశీ ఉపగ్రహాలను విజయవంతంగా ప్రయోగించినట్టు
కేంద్ర భూ విజ్ఞాన శాఖ  ,ప్రధానమంత్రి కార్యాలయ సహాయమంత్రి, సిబ్బంది వ్యవహారాలు, పెన్షన్లు, అటామిక్ ఎనర్జీ, అంతరిక్షశాఖల మంత్రి డాక్టర్ జితేంద్ర సింగ్ తెలిపారు.
ఈ మేరకు రాజ్యసభలో అడిగిన ఒక ప్రశ్నకు లిఖిత పూర్వక సమాధానమిస్తూ డాక్టర్ జితేంద్ర సింగ్, 2018 జనవరి నుంచి 2022 నవంబర్ వరకు ఇస్రో 177 విదేశీ ఉపగ్రహాలను విజయవంతంగా ప్రయోగించిందని, ఇవి ఆస్ట్రేలియా, బ్రెజిల్, కెనడా, కొలంబియా, ఫిన్లాండ్, ఫ్రాన్స్,ఇజ్రాయిల్, ఇటలీ, జపాన్ లిథుయేనియా, లక్సంబెర్గ్, మలేసియా, నెదర్లాండ్స్, రిపబ్లిక్ ఆఫ్ కొరియా, సింగపూర్, స్పెయిన్ , స్విట్జర్లాండ్, యునైటెడ్ కింగ్డమ్, అమెరికా దేశాలకు చెందినవని తెలిపారు. వీటిని పిఎస్ఎల్వి , జిఎస్ఎల్వి –ఎంకె3 లాంచర్ల ద్వారా వాణిజ్య ఒప్పందంలో భాగంగా ప్రయోగించినట్టు ఆయన తెలిపారు.
177 విదేశీ ఉపగ్రహాలను 2018 జనవరి నుంచి 2022 నవంబర్ మధ్య ప్రయోగించడం జరిగిందని, వీటి ద్వారా సుమారు 94 మిలియన్ల అమెరికన్ డాలర్లు, 46 మిలియన్ల యూరోల
విదేశీ మారకద్రవ్యాన్ని ఆర్జించడం జరిగిందని తెలిపారు. అంతరిక్ష రంగ సంస్కరణల గురించి ప్రస్తావిస్తూ డాక్టర్ జితేంద్ర సింగ్, 2020 జూన్లో పెద్ద ఎత్తున సంస్కరణలు ప్రకటించడం జరిగిందని, దీనిద్వారా ప్రభుత్వేతర సంస్థలు ఈ రంగంలో పాల్గొనేందుకు వీలు కల్పించడం జరిగిందని తెలిపారు. ఇది అంతరిక్ష కార్యకలాపాలకు వాణిజ్య ప్రాధాన్యత లభిస్తోందన్నారు. అంతర్జాతీయ అంతరిక్ష ఆర్ధిక వ్యవస్థలో భారత్ వాటాను గణనీయంగా పెంచేందుకు అన్ని చర్యలూ తీసుకోవడం జరిగిందన్నారు. ఈ సంస్కరణల ఫలితంగా ,ఎల్విఎం 3 రూపంలో ఇండియా భారీ వాణిజ్య ప్రయోగం నిర్వహించిదని, దీనిద్వారా 36 ఆన్ వెబ్ ఉపగ్రహాలు ప్రయోగించామని, ఇటీవల సబ్ ఆర్బిటల్ లాంచ్ని స్కైరూట్ ఎయిరో స్పేస్ ప్రైవేటు సంస్థ చేపట్టిందని తెలిపారు. ఈ తరహా ప్రయోగాగాలలో ఇది ప్రథమమని ఆయన తెలిపారు.
దీనికితోడు, ఇన్ స్పేస్ అనేది ప్రభుత్వేతర సంస్థల ఎండ్ టు ఎండ్ స్పేస్ కార్యకలాపాల నిర్వహణకు సింగిల్ విండో ఏజెన్సీ గా వ్యవహరిస్తుంది. ఫలితంగా అంతరిక్ష కార్యకలాపాలపై స్టార్టప్ కమ్యూనిటీకి పెద్ద ఎత్తున ఆసక్తి పెరిగింది. ఇప్పటివరకు 111 స్టార్టప్ లు ఇన్ స్పేస్ డిజిటల్ ప్లాట్ఫారంపై రిజిస్టర్ చేయించుకున్నాయి.
గత 5 సంవత్సరాలలో ప్రభుత్వం అంతరిక్ష కార్యక్రమాన్ని అత్యున్నత స్థాయికి తీసుకువెళ్లేందుకు, ఈ రంగాన్ని బలోపేతం చేసేందుకు పలు చర్యలు తీసుకుందని మంత్రి తెలిపారు. భూ పరిశీలన, ఉపగ్రహ కమ్యూనికేషన్, అంతరిక్ష విజ్ఞాన రంగాలలో అంతరిక్ష వ్యవస్థల అభివృద్ధి , వాటిని సాకారం చేసే దిశగా గణనీయ అభివృద్ధి సాధించినట్టు ఆయన తెలిపారు. వివిధ ఉపగ్రహ ప్రయోగ వాహనాలను విజయవంతంగా ప్రయోగించడంతోపాటు, భవిష్యత్ ఉపగ్రహ ప్రయోగ వాహనాలకు సంబంధించి, అభివృద్ధి, ప్రధాన సాంకేతిక అంశాల పరిశీలన ,వాటిని సాకారం చేయడం, వంటివి కూడా గడచిన ఐదు సంవత్సరాల కాలంలో సాధించినట్టు ఆయన తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
మొత్తం 34.46 కోట్లు దాటిన కోవిడ్ టీకా డోసుల పంపిణీ
వరుసగా 6 రోజులుగా 50,000 లోపు కేసులు
97 రోజుల తరువాత చికిత్సలో ఉన్న కేసులు 5 లక్షల లోపు
రోజువారీ పాజిటివిటీ 2.35%, వరుసగా 26 రోజులుగా 5% లోపే
భారత దేశపు మొత్తం కోవిడ్ టీకా డోసుల పంపిణీ నిన్నటికి 34 కోట్లు దాటింది. ఈ ఉదయం 7 గంటలవరకు అందిన సమాచారం ప్రకారం 45,60,088 శిబిరాల ద్వారా 34,46,11,291 డోసుల పంపిణీ జరిగింది. గత 24 గంటల్లో 43,99,298 టీకాలిచ్చారు. వాటి వివరాలు
|
|
అరోగ్య సిబ్బంది
|
|
మొదటి డోస్
|
|
1,02,22,008
|
|
రెండో డోస్
|
|
72,87,445
|
|
కోవిడ్ యోధులు
|
|
మొదటి డోస్
|
|
1,75,60,592
|
|
రెండో డోస్
|
|
95,89,619
|
|
18-44 వయోవర్గం
|
|
మొదటి డోస్
|
|
9,64,91,993
|
|
రెండో డోస్
|
|
23,80,048
|
|
45-59వయోవర్గం
|
|
మొదటి డోస్
|
|
8,98,65,131
|
|
రెండో డోస్
|
|
1,75,25,281
|
|
60 ఏళ్ళు పైబడ్డవారు
|
|
మొదటి డోస్
|
|
6,86,03,725
|
|
రెండో డోస్
|
|
2,50,85,449
|
|
మొత్తం
|
|
34,46,11,291
సార్వత్రిక టీకాల కార్యక్రమం కొత్తదశ జూన్ 21న ప్రారంభమైంది. టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో దేశవ్యాప్తంగా 44,111 కొత్త కరోనా కేసులు నమోదయ్యాయి. ఆ విధంగా రోజుకు 50 వేల లోపు కేసులు రావటం గత 6 రోజులుగా నడుస్తోంది. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
చికిత్సలో ఉన్న కేసుల తగ్గుదల కూడా కనబడుతోంది. ప్రస్తుత దేశవ్యాప్తంగా చికిత్సలో ఉన్నవారు 4,95,533 మంది. 97 రోజుల తరువాత ఈ సంఖ్య 5 లక్షల లోపుకు పడిపోయింది. చికిత్సలో ఉన్నవారు నికరంగా 14,104 మంది గత 24 గంటల్లోనే తగ్గగా చికిత్సలో ఉన్న కేసులు మొత్తం పాజిటివ్ కేసులలో 1.62% మాత్రమే.
కోలుకున్నవారి సంఖ్య పెరుగుతూ వస్తోంది. 51 రోజులుగా కొత్త కేసులకంటే కోలుకుంటున్నవారే ఎక్కువగా ఉంటున్నారు. గత 24 గంటలలో 57,477 మంది కోలుకున్నారు. అంతకు ముందురోజు కంటే 13,366మంది అదనంగా కోలుకున్నారు
ఇప్పటివరకూ కోవిడ్ బారిని పడి కోలుకున్నవారు 2,96,05,779 మంది కాగా గత 24 గంటలలో 57,477 మంది కోలుకున్నారు. దీంతో ఇప్పటిదాకా కోలుకున్నవారి శాతం 97.06% కు పెరిగింది.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 18,76,036 పరీక్షలు జరపగా ఇప్పటిదాకా చేసిన మొత్తం పరీక్షలు 41.64 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 2.50% కాగా రోజువారీ పాజిటివిటీ 2.35% అయింది. వరుసగా 26రోజులుగా ఇది 5% లోపే ఉంటోంది.
(
ప్రధాన మంత్రి కార్యాలయం
రక్షా బంధన్ వేడుక ను ప్రధాన మంత్రి న్యూ ఢిల్లీ లోని తన నివాసం లోచిన్నారుల తో భేటీ అయ్యి జరుపుకొన్నారు
రక్షా బంధన్ వేడుక ను ప్రధాన మంత్రి శ్రీ నరేంద్ర మోదీ న్యూ ఢిల్లీ లోని తన నివాసం లో చిన్నారుల తో భేటీ అయ్యి జరుపుకొన్నారు.
ఈ వేడుక యొక్క దృశ్యాల ను కొన్నిటిని ప్రధాన మంత్రి ఒక ట్వీట్ లో శేర్ చేస్తూ,
‘‘ఈ చిన్నారుల తో ఎంతో ప్రత్యేకమైనటువంటి రక్షా బంధన్..’’ అని పేర్కొన్నారు.
ప్రధాన మంత్రి కార్యాలయం
ఆసియా క్రీడల్లో మహిళల ‘50 మీటర్ల రైఫిల్ 3 పొజిషన్స్’లో కాంస్యం సాధించిన ఆషీ చౌక్సీని అభినందించిన ప్రధానమంత్రి
ఆసియా క్రీడల మహిళా ‘50 మీటర్ల రైఫిల్ 3 పొజిషన్స్’ పోటీలో కాంస్య పతకం సాధించిన ఆషీ చౌక్సీని ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్టు ద్వారా పంపిన సందేశంలో: న్న
“ఆసియా క్రీడల్లో మహిళల 50 మీటర్ల రైఫిల్ 3 పొజిషన్స్ పోటీలో కాంస్య పతకం గెలుచుకున్న అద్భుత షూటర్ చౌక్సీకి అభినందనలు. ఈ పోటీలో ఆమె ప్రదర్శించిన అంకితభావం, సంయమనం అబ్బురపరిచాయి. భవిష్యత్తులోనూ ఆమె మరింత రాణించి, రాబోయే తరం క్రీడాకారులకు స్ఫూర్తినివ్వాలని మనసారా ఆకాంక్షిస్తున్నాను” అని ప్రధానమంత్రి పేర్కొన్నారు.
(
ప్రధాన మంత్రి కార్యాలయం
ముంబాయిలోని టార్డియోలో భవన అగ్నిప్రమాదంలో మరణించిన వారికి సంతాపం తెలిపిన ప్రధానమంత్రి పిఎంఎన్ ఆర్ ఎఫ్ నుంచి ఎక్స్ గ్రేషియా మంజూరు
ప్రధానమంత్రి నరేంద్రమోదీ, ముంబాయిలోని టార్డియోలో ని ఒక భవనంలో జరిగిన అగ్నిప్రమాదంలో మరణాలు సంభవించడం పట్ల ప్రధానమంత్రి విచారం వ్యక్తం చేశారు.
బాధిత కుటుంబాలకు ఆయన తమ సంతాపాన్ని తెలిపారు, గాయపడిన వారు త్వరగా కోలుకోవాలని ఆకాంక్షించారు.
ఈ ప్రమాదంలో ప్రాణాలు కోల్పోయిన వారి సమీప బంధువులకు రెండు లక్షల రూపాయల వంతున ఎక్స్గ్రేషియాను ప్రధానమంత్రి పిఎంఎన్ ఆర్ ఎఫ్ నుంచి ఆమోదించారు. గాయపడిన వారికి ఒక్కొక్కరికి 50,000 రూపాయల వంతున మంజూరు చేశారు.
ఇందుకు సంబంధించి ప్రధానమంత్రి కార్యాలయం ఒక ట్వీట్ చేస్తూ,
"ముంబైలోని టార్డియోలో ఒక భవనంలో అగ్నిప్రమాదం జరగడం పట్ల విచారం వ్యక్తం చేస్తున్నాను. మృతుల కుటుంబాలకు సంతాపం తెలియజేస్తున్నాను. గాయపడిన వారు త్వరగా కోలుకోవాలని ప్రార్థిస్తున్నాను: అని పేర్కొన్నారు.
ముంబాయి టార్డియో భవన అగ్ని ప్రమాదంలో ప్రాణాలు కోల్పోయిన వారి సమీప బంధువులకు పిఎంఎన్ ఆర్ ఎఫ్ నుంచి 2 లక్షల రూపాయల ఎక్స్ గ్రేషియా చెల్లించడం జరుగుతుంది. ,గాయపడిన వారికి ఒక్కొక్కరికి 50,000 రూపాయలు ఇవ్వడం జరుగుతుంది. -అని ప్రధానమంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 లో ఎంఎస్పి కార్యకలాపాలు
ప్రస్తుతం కొనసాగుతున్న ఖరీఫ్ మార్కెటింగ్ సీజన్  2020-21లో, ప్రభుత్వం ప్రస్తుతమున్న ఎంఎస్పి పథకాల ప్రకారం రైతుల నుండి ఖరీఫ్ 2020-21 పంటలను కొనుగోలు చేస్తోంది.
పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్మూ & కశ్మీర్, కేరళ, గుజరాత్, ఆంధ్రప్రదేశ్, ఒడిశా, మధ్యప్రదేశ్, మహారాష్ట్ర మరియు బీహార్ రాష్ట్రాల నుండి ధాన్యం సేకరణ సజావుగా సాగుతోంది. 09.12.2020 వరకు 362.31 ఎల్ఎమ్టిలు కొనుగోలు చేయడం ద్వారా గత సంవత్సరం కొనుగోలు 298.79 ఎల్ఎమ్టితో పోలిస్తే 21.5% పెరిగింది. మొత్తం 362.31ఎల్ఎమ్టి కొనుగోలులో, పంజాబ్ ఒక్కటే సేకరణ కాలం పూర్తయ్యే వరకు 202.77 ఎల్ఎమ్టిని అందించింది, ఇది మొత్తం సేకరణలో 55.96%.
సుమారు 38.62 లక్షల మంది రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాల నుండి ఎంఎస్పి విలువ పరంగా చుస్తే రూ.68405.39 కోట్లు లబ్ధి పొందారు.
ఇంకా, రాష్ట్రాల ప్రతిపాదన ఆధారంగా, తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్థాన్, ఆంధ్రప్రదేశ్ రాష్ట్రాలకు ఖరీఫ్ మార్కెటింగ్ సీజన్ 2020లో 48.11 ఎల్ఎంటి పప్పుధాన్యాలు, నూనె గింజలు కొనుగోలుకు అనుమతి లభించింది. ధర మద్దతు పథకం  కింద ఆంధ్రప్రదేశ్, కర్ణాటక, తమిళనాడు, కేరళ రాష్ట్రాలకు 1.23 ఎల్ఎమ్టి కొబ్బరికురిడి  కొనుగోలుకు అనుమతి ఇచ్చారు. సెంట్రల్ నోడల్ ఏజెన్సీలు రాష్ట్ర నామినేటెడ్ ప్రొక్యూర్ ఏజెన్సీల ద్వారా సంబంధిత రాష్ట్రాలు / యుటిలలో నోటిఫైడ్ హార్వెస్టింగ్ కాలంలో మార్కెట్ రేటు ఎంఎస్పి కంటే తక్కువగా ఉంటే ఇతర రాష్ట్రాలు / యుటిల కోసం, పప్పుధాన్యాలు, నూనెగింజలు, కొబ్బరి కురిడీలను పిఎస్ఎస్ క్రింద సేకరించే ప్రతిపాదనలను స్వీకరించడానికి కూడా ఆమోదం లభిస్తుంది, తద్వారా ఈ పంటల ఎఫ్ఏక్యూ గ్రేడ్ సేకరణను 2020-21 సంవత్సరానికి నోటిఫైడ్ ఎంఎస్పి వద్ద రిజిస్టర్డ్ రైతుల నుండి నేరుగా పొందవచ్చు.
09.12.2020 వరకు, ప్రభుత్వం తన నోడల్ ఏజెన్సీల ద్వారా 148883.39 మెట్రిక్ టన్నుల రూ. 799.99 కోట్లు ఎంఎస్పి విలువ గల పెసర, మినప, వేరుశనగ గుళ్ళు, సోయాబీన్లను సేకరించడం ద్వారా తమిళనాడు, మహారాష్ట్ర, గుజరాత్, హర్యానా, రాజస్థాన్లలో 84178 మంది రైతులకు లబ్ధి చేకూరింది.
అదేవిధంగా, రూ .52.40 కోట్ల ఎంఎస్పి విలువ కలిగిన 5089 మెట్రిక్ టన్నుల కొబ్బరి కురిడి  కర్ణాటక, తమిళనాడులలోని 3961 మంది రైతులకు 09.12.2020 వరకు లబ్ధి చేకూరింది. కొబ్బరి కురిడీ, మినప సంబంధించి, ప్రధాన ఉత్పత్తి చేసే రాష్ట్రాల్లో రేట్లు ఎంఎస్పి కంటే ఎక్కువగా ఉన్నాయి. ఖరీఫ్ పప్పుధాన్యాలు, నూనెగింజలకు సంబంధించి వచ్చిన రాష్ట్రాల ఆధారంగా ఆయా రాష్ట్రాలు నిర్ణయించిన తేదీ నుండి సంబంధిత రాష్ట్ర / యుటి ప్రభుత్వాలు సేకరణను ప్రారంభించడానికి అవసరమైన ఏర్పాట్లు చేస్తున్నాయి.
పంజాబ్, హర్యానా, రాజస్థాన్ మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ట్రాల్లో ఎంఎస్పి ఆధ్వర్యంలో సీడ్ కాటన్  సేకరణ కార్యకలాపాలు సజావుగా జరుగుతున్నాయి. 09.12.2020 వరకు రూ .12750.42 కోట్ల విలువైన 4357242 కాటన్ బేళ్ల 846583 మంది రైతులకు లబ్ధి చేకూర్చాయి.
రక్షణ మంత్రిత్వ శాఖ
శుక్రవారంతో ముగియనున్న ఐఎన్ఎస్ రాజ్పుత్ సేవలు
భారత నౌకాదళానికి చెందిన తొలి విధ్వంసక నౌక ఐఎన్ఎస్ రాజ్పుత్ అద్భుత శకం ముగింపునకు వచ్చింది. దేశ సేవ నుంచి ఆ నౌకను శుక్రవారం తప్పించనున్నారు. కషిన్ తరగతికి చెందిన ఐఎన్ఎస్ రాజ్పుత్ను గత యూఎస్ఎస్ఆర్ నిర్మించింది. 1980 మే 4వ తేదీన ఆ నౌక నౌకాదళంలో చేరి, 41 ఏళ్లుగా అద్భుత సేవలు అందిస్తోంది. విశాఖ నావల్ డాక్యార్డులో జరిగే కార్యక్రమంలో ఈ నౌకను లాంఛనంగా విధుల నుంచి విరమింపజేస్తారు. కొవిడ్ను దృష్టిలో ఉంచుకుని, కార్యాలయ అధికారులు, నావికుల హాజరు మధ్య అతి ముఖ్యమైన చిన్న కార్యక్రమం నిర్వహిస్తారు.
ఐఎన్ఎస్ రాజ్పుత్ను మైకోలైవ్లోని  "61 కమ్యునార్డ్స్ షిప్యార్డు"లో నిర్మించారు. ఈ నౌకకు తొలుత పెట్టిన రష్యన్ పేరు ‘నాదేజ్నీ’. దీని అర్ధం 'ఆశ'. నౌక నిర్మాణాన్ని 1976 సెప్టెంబరు 11న ప్రారంభించి, 1977 సెప్టెంబరు 17న వినియోగంలోకి తీసుకొచ్చారు. జార్జియాలోని పోతిలో, 1980 మే 4న ఈ నౌక పేరును ఐఎన్ఎస్ రాజ్పుత్గా మార్చారు. అప్పుడు యూఎస్ఎస్ఆర్లో భారత రాయబారిగా ఉన్న శ్రీ ఐ.కె.గుజ్రాల్ ఆధ్వర్యంలో ఈ కార్యక్రమం జరిగింది. ఐఎన్ఎస్ రాజ్పుత్ తొలి కమాండింగ్ అధికారి కెప్టెన్ గులాబ్ మోహన్లాల్ హీరానందానీ. ఈ నాలుగు దశాబ్దాల కాలంలో పశ్చిమ, తూర్పు నౌకాదళాలలో ఈ ఓడ అద్భుతమైన దేశ సేవ చేసింది.
భారత సముద్ర జలాల ప్రయోజనాలు, దేశ సార్వభౌమత్వాన్ని కాపాడటానికి “రాజ్ కరేగా రాజ్పుత్” నినాదంతో, ఐఎన్ఎస్ రాజ్పుత్ సిబ్బంది ఎల్లవేళలా అప్రమత్తతో వ్యవహించారు. దేశ రక్షణ లక్ష్యాలతో చేపట్టిన అనేక ఆపరేషన్లలో ఐఎన్ఎస్ రాజ్పుత్ పాల్గొంది. ఐపీకేఎఫ్కు సాయం చేయడానికి శ్రీలంకకు చెందిన ఆపరేషన్ అమన్, శ్రీలంక తీరంలో గస్తీ విధుల కోసం ఆపరేషన్ పవన్, మాల్దీవుల పరిస్థితిని పరిష్కరించడానికి చేపట్టిన ఆపరేషన్ కాక్టస్, లక్షద్వీప్ వద్ద ఆపరేషన్ క్రోస్నెస్ట్ వంటివి వీటిలో కొన్ని. వీటికితోడు, అనేక ద్వైపాక్షిక, బహుళ దేశాల విన్యాసాల్లో ఈ నౌక పాల్గొంది. ఒక సైనిక రెంజిమెంట్ కు అనుబంధంగా ఉన్న తొలి నౌక కూడా ఇదే.
తన 41 ఏళ్ల సేవల్లో 31 మంది కమాండింగ్ అధికారులను ఐఎన్ఎస్ రాజ్పుత్ చూసింది. చివరి కమాండింగ్ అధికారి 2019 ఆగస్టు 14న బాధ్యతలు స్వీకరించారు. శుక్రవారం సూర్యాస్తమయం కాగానే 'నావల్ ఎన్సైన్ అండ్ కమిషనింగ్ పెన్నెంట్' చివరిసారిగా అవనతం చేస్తారు. సేవల నుంచి నౌక నిష్క్రమణకు ఇది గుర్తు.